પ્રધાનમંત્રીનું કાર્યાલય
G-7 સમિટ દરમિયાન ફેડરલ રિપબ્લિક ઓફ જર્મનીના ચાન્સેલર સાથે પ્રધાનમંત્રી શ્રીની મુલાકાત
પ્રધાનમંત્રી શ્રી નરેન્દ્ર મોદી ફેડરલ રિપબ્લિક ઓફ જર્મનીના ચાન્સેલર મહામહિમ શ્રીમાન ઓલાફ સ્કોલ્ઝને 27 જૂન 2022ના રોજ જર્મનીના સ્કોલ્ઝ એલમાઉમાં G-7 સમિટ દરમિયાન મળ્યા.
આ વર્ષે બે નેતાઓ વચ્ચેની આ બીજી બેઠક હતી; અગાઉની બેઠક ભારત-જર્મની આંતર-સરકારી પરામર્શ માટે 2 મે 2022ના રોજ પ્રધાનમંત્રીની બર્લિનની મુલાકાત દરમિયાન થઈ હતી. પ્રધાનમંત્રીએ G7 સમિટમાં આમંત્રણ આપવા બદલ ચાન્સેલર સ્કોલ્ઝનો આભાર માન્યો હતો.
ગયા મહિનાથી તેમની ચર્ચાઓ ચાલુ રાખીને, બંને નેતાઓએ તેમની ગ્રીન એન્ડ સસ્ટેનેબલ ડેવલપમેન્ટ પાર્ટનરશિપને આગળ વધારવાની જરૂરિયાત પર ભાર મૂક્યો હતો. ચર્ચામાં આબોહવા કાર્યવાહી, આબોહવા ધિરાણની જોગવાઈ અને ટેકનોલોજી ટ્રાન્સફર જેવા મુદ્દાઓ આવરી લેવામાં આવ્યા હતા. બંને નેતાઓ વેપાર, રોકાણ અને લોકો વચ્ચેના સંબંધોને વધુ ગાઢ બનાવવાની જરૂરિયાત પર પણ સહમત થયા હતા.
ખાસ કરીને ભારતના આગામી G-20 પ્રેસિડન્સીના સંદર્ભમાં આંતરરાષ્ટ્રીય સંસ્થાઓમાં વધુ સંકલન અંગે ચર્ચા કરવામાં આવી હતી. બંને નેતાઓએ પ્રાદેશિક અને વૈશ્વિક વિકાસ પર પણ વિચારોનું આદાન-પ્રદાન કર્યું.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(